C 293/4

Ilmoitus henkilöille, joihin sovelletaan Korean demokraattista kansantasavaltaa koskevista rajoittavista toimenpiteistä annetuissa neuvoston päätöksessä (YUTP) 2016/849, sellaisena kuin se on muutettuna neuvoston päätöksellä (YUTP) 2022/1336, ja neuvoston asetuksessa (EU) 2017/1509, sellaisena kuin se on pantu täytäntöön neuvoston täytäntöönpanoasetuksella (EU) 2022/1331, säädettyjä rajoittavia toimenpiteitä

(2022/C 293/04)

Seuraava ilmoitus annetaan tiedoksi henkilöille, jotka mainitaan Korean demokraattista kansantasavaltaa koskevista rajoittavista toimenpiteistä annetun neuvoston päätöksen (YUTP) 2016/849 (1), sellaisena kuin se on muutettuna neuvoston päätöksellä (YUTP) 2022/1336 (2), liitteissä II ja III sekä samasta aiheesta annetun neuvoston asetuksen (EU) 2017/1509 (3), sellaisena kuin se on pantu täytäntöön neuvoston täytäntöönpanoasetuksella (EU) 2022/1331 (4), liitteissä XV ja XVI.

Euroopan unionin neuvosto on päättänyt, että päätöksessä (YUTP) 2016/849, sellaisena kuin se on muutettuna päätöksellä (YUTP) 2022/1336, ja asetuksessa (EU) 2017/1509, sellaisena kuin se on pantu täytäntöön täytäntöönpanoasetuksella (EU) 2022/1331, säädettyjä rajoittavia toimenpiteitä olisi edelleen sovellettava päätöksen (YUTP) 2016/849 liitteessä II ja liitteessä III sekä asetuksen (EU) 2017/1509 liitteessä XV ja liitteessä XVI nimettyihin henkilöihin, lukuun ottamatta yhtä päätöksen (YUTP) 2016/849 liitteessä II nimettyä kuollutta henkilöä, jota koskeva merkintä olisi poistettava kyseisestä liitteestä. 17:ää henkilöä ja yhtä yhteisöä koskevat perustelut sekä 59 henkilön ja viiden yhteisön tunnistetiedot saatetaan ajan tasalle. Yhtä päätöksen (YUTP) 2016/849 liitteessä I olevassa luettelossa mainittua henkilöä koskevat tiedot saatetaan ajan tasalle sen jälkeen, kun YK:n turvallisuusneuvoston päätöslauselman 1718 (2006) nojalla perustettu Yhdistyneiden kansakuntien turvallisuusneuvoston komitea päivitti niitä 30 päivänä kesäkuuta 2022. Näiden henkilöiden luetteloon merkitsemisen perusteet esitetään kyseisissä liitteissä.

Asianomaisia henkilöitä pyydetään kiinnittämään huomiota siihen, että he voivat hakea Korean demokraattista kansantasavaltaa koskevista rajoittavista toimenpiteistä annetun asetuksen (EU) 2017/1509 liitteessä II mainituilla verkkosivustoilla ilmoitetuilta asianomaisten jäsenvaltioiden toimivaltaisilta viranomaisilta lupaa käyttää jäädytettyjä varoja perustarpeita tai tiettyjen maksujen suorittamista varten (vrt. asetuksen 35 artikla).

Asianomaiset henkilöt voivat esittää neuvostolle pyynnön, että neuvosto harkitsisi uudelleen päätöstään sisällyttää heidät edellä mainittuihin luetteloihin. Pyynnön tueksi on liitettävä asianmukaiset asiakirjat, ja se on lähetettävä 28 päivään helmikuuta 2023 mennessä seuraavaan osoitteeseen:

Council of the European Union General Secretariat RELEX.1 Rue de la Loi/Wetstraat 175 1048 Bruxelles/Brussel BELGIQUE/BELGIË

Sähköposti: sanctions@consilium.europa.eu

Mahdollisesti toimitetut huomautukset otetaan huomioon neuvoston säännöllisin väliajoin päätöksen (YUTP) 2016/849 36 artiklan 2 kohdan mukaisesti ja asetuksen (EU) 2017/1509 34 artiklan 7 kohdan mukaisesti suorittaman uudelleentarkastelun yhteydessä.

Asianomaisia henkilöitä pyydetään kiinnittämään huomiota myös siihen, että neuvoston päätökseen voi hakea muutosta Euroopan unionin yleisessä tuomioistuimessa Euroopan unionin toiminnasta tehdyn sopimuksen 275 artiklan toisessa kohdassa ja 263 artiklan neljännessä ja kuudennessa kohdassa määrättyjen edellytysten mukaisesti.

(1) EUVL L 141, 28.5.2016, s. 79.

(2) EUVL L 201, 29.7.2022, s. 31.

(3) EUVL L 224, 31.8.2017, s. 1.

(4) EUVL L 201, 29.7.2022, s. 5.